section_heading: Pozadina i snimanje
paragraph_text: Dana 18. veljače 2005. gitarist Jerry Cantrell, basist Mike Inez i bubnjar Sean Kinney ponovno su se okupili radi nastupa na dobrotvornom koncertu u Seattleu za sve osobe pogođene cunamijem u južnoj Aziji. Dana 10. ožujka 2006. preživjeli su članovi sastava nastupili na koncertu Decades Rock Live koji je organizirao VH1; koncertom su odali počast glazbenicama Ann i Nancy Wilson iz Hearta, koje su također podrijetlom iz Seattlea.<ref> William DuVall, pjevač grupe Comes with the Fall, prvi je put nastupio sa skupinom na tom koncertu, na kojem je pjevao pjesmu "Rooster".<ref> Nakon nastupa skupina je otišla na kraću američku klupsku turneju te je održala nekoliko koncerata na europskim glazbenim festivalima i u Japanu.<ref> DuVall je postao službeni pjevač Alice in Chainsa tijekom tih koncerata.<ref> DuVall i Cantrell dugo su bili prijatelji.<ref> Godine 2000. upoznao ih je zajednički poznanik u Los Angelesu a DuVallov sastav bio je Cantrellova predgrupa i njegov prateći sastav tijekom promidžbene turneje za njegov drugi samostalni album Degradation Trip 2001. i 2002.<ref><ref>